**TÉZY**

**k návrhu opatrenia Národnej banky Slovenska z XX 2024 č. X/2024 o predkladaní informácií v oblasti kryptoaktív**

Národná banka Slovenska podľa § 5 zákona č. XX /2024 Z. z. o niektorých povinnostiach a oprávneniach v oblasti kryptoaktív a o zmene a doplnení niektorých zákonov plánuje vydať opatrenie.

Opatrenie bude upravovať predkladanie výkazov Národnej banke Slovenska poskytovateľmi služieb kryptoaktív, emitentmi tokenov naviazaných na aktíva, bankami, ktoré sú oprávnené emitovať tokeny naviazané na aktíva, bankami a inštitúciami elektronických peňazí, ktoré sú oprávnené emitovať tokeny elektronických peňazí a finančnými subjektmi, ktoré sú oprávnené poskytovať služby kryptoaktív.

Opatrenie ustanoví vzory výkazov vrátane metodiky na ich vypracovanie. Opatrenie určí frekvenciu zasielania výkazov, termíny predkladania výkazov, ako aj technický spôsob ich zasielania, a to prostredníctvom informačného systému Štatistický zberový portál.

Predkladané výkazy sa budú týkať aspoň týchto oblastí:

1. údaje o vlastných zdrojoch,
2. údaje o vykonávanej činnosti v oblasti kryptoaktív,
3. účtovné údaje,
4. finančné ukazovatele.

Opatrenie sa vydá vo Vestníku Národnej banky Slovenska a v Zbierke zákonov sa vyhlási oznámením o jeho vydaní.